Сяргея Каваленку ў віцебскім сьледчым ізалятары наведаў адвакат. Жонка вязьня Алена Каваленка паведаміла зьвесткі, якія ёй сталі вядомыя пасьля размовы з адвакатам.— Працягвае трымаць галадоўку, важыць зноў менш за 60 кіляграмаў. Але кажа, што арганізм да галадоўкі прызвычаіўся і пачынаць усё зноў было нескладана. Паведаміў, што ў яго, магчыма, разьвіваецца цукровы дыябэт — падобныя прыкметы. Напісаў заяву на тое, каб яго адвезьлі заўтра ў суд на разгляд касацыйнай скаргі, але адказу пакуль ня мае. Мяркуе, што, хутчэй за ўсё, не павязуць.